|  |  |  |
| --- | --- | --- |
| ad_usum_logo_1.jpg | SM07 – Smernica riaditeľa CSS – ochorenie CIVID-19 | Príloha č. 03 |
| **Interný dokument – Krízový plán** | Výtlačok č. 1 |

**K R Í Z O V Ý P L Á N**

**vo vzťahu ku koronavírusu COVID-19**

|  |  |  |  |
| --- | --- | --- | --- |
| Verzia | 01 | Platná od | 16. 03. 2020 |
| Počet strán | 5 | Registratúrna značka |  |

|  |  |  |  |
| --- | --- | --- | --- |
|  | Vypracoval | Posúdil | Schválil |
| Meno | Mgr. Ing. Bohuš Kubiš | Mgr. Erika Bokros | Mgr. Ing. Bohuš Kubiš |
| Funkcia | Riaditeľ CSS | Manažér kvality | Riaditeľ CSS |
| Dátum | 13. 03. 2020 | 16. 03. 2020 | 16. 03. 2020 |
| Podpis |  |  |  |

|  |  |  |  |  |
| --- | --- | --- | --- | --- |
| **ÚLOHA** | **Termín** | **Zodpovedá** | **Splnené** | **Poznámka** |
| **Plánovacia fáza:** |  |  |  |  |
| Vedenie CSS má pravidelné stretnutia, operatívne reaguje na situáciu, kontroluje plnenie krízového plánu v prípravnej časti. | Každú stredu 10,00 hod. | Riaditeľ CSS |  | operatívne podľa potreby |
| Vymenovanie interného krízového tímu pre prípad vzniku karantény v CSS a iných krízových udalostí. Podmienkou je osobná prítomnosť členov krízového štábu v čase krízy v CSS. | 16.03.2020 | Riaditeľ CSS |  | Kubiš, Olláriová,  Berec A., plán. fáza - Nagyová K., Bokros |
| Je vykonávaný denný monitoring vývoja situácie v SR a zahraničí. Sú sledované správy Úradu verejného zdravotníctva SR, MZ SR, MPSVR SR a sú zasielané maximálne 1x denne vedúcim pracovníkom e-mailom. | denne | Ekonomický riaditeľ |  |  |
| Je pripravený **plán krízových opatrení** v jednom dokumente, ktorý je k dispozícii vedúcim zamestnancom a krízovému tímu (Poznámka: vypracujte si systém komunikácie a informovanosti zamestnancov, rodinných príslušníkov a klientov s dôrazom na zníženie paniky, pripravte si jasné vety jednoduchej a nestrašiacej komunikácie v prípade karantény, navrhnite izolačné miestnosti, zhromaždite kontakty na lekárov, RÚVZ, rodinných príslušníkov a blízke osoby, samosprávu – e-maili aj telefonické, zosumarizujte potreby klientov: napr. lieky, jednotlivé služby, aby ste vedeli pohotovo odovzdať lekárom, hygienikom RÚVZ alebo záchranárom pri prevoze klienta do zdravotníckeho zariadenia, pokyny a odporúčania) | 18.03.2020 | Krízový tím |  |  |
| V prípade potreby majte na viditeľnom mieste kontakt na príslušný RÚVZ v prípade potreby konzultácie so žiadosťou o odporúčania postupu pre zariadenie. | 16.03.2020 | Koordinátor |  |  |
| Zamestnanci sú informovaní o spracovaní krízového plánu. Krízový plán nie je voľne k dispozícii na šírenie medzi zamestnancami z dôvodu zabránenia panike. Krízový plán tvorí podľa dostupných odporúčaní ÚVZ SR, RÚVZ a MZ SR krízový tím. | 16.03.2020 | Krízový tím |  |  |
| Verejnosť a príbuzní sú informovaní o spracovaní krízového plánu (ktorého súčasťou je zákaz návštev a spôsob kontaktu napr. telefonického so zamestnancami a chorými alebo exponovanými klientami) na webe, príp. e-mailom, je určená kontaktná osoba, ktorá odpovedá na otázky. Táto osoba je všetkým známa a všetci zamestnanci odkazujú k informáciám na túto osobu. Sú určené hodiny, v ktorých sú otázky zodpovedané. Krízový plán nie je verejnosti a klientom poskytovaný. Odporúčaný rozsah informácií verejnosti:  1) sledujeme informácie, sme v spojení s RÚVZ, 2) máme plán preventívnych opatrení, 3) máme plán krízových opatrení v prípade karantény, 4) v prípade realizácie krízových opatrení je prevádzka personálne zabezpečená, 5) činnosti služby v prípade krízového stavu budú zredukované na minimálny rozsah. | 20.03.2020 | Sociálny pracovník |  |  |
| Návštevy sú zakázané od 06.03.2020, zamestnanci boli poučení, že ak sa vrátili z rizikových oblastí, nesmú navštíviť CSS po dobu 14 dní a riadia sa pokynmi ÚVZ SR a MZ SR. | Trvale, do odvolania | Riaditeľ CSS |  |  |
| Komunikáciu s médiami vedie výhradne riaditeľ, či iný riaditeľom určený zamestnanec. | trvale | Riaditeľ CSS |  |  |
| Klienti CSS sú informovaní o spracovaní krízového plánu prostredníctvom sociálneho pracovníka a inštruktorov sociálnej rehabilitácie, a to v adekvátnej forme v tomto rozsahu:  1) sledujeme informácie, sme v spojení s RÚVZ a MZ SR;  2) máme plán preventívnych opatrení;  3) máme plán krízových opatrení v prípade karantény. | 20.03.2020 | Sociálny pracovník |  |  |
| Zamestnancom je vydaný pokyn o povinnosti informovania zamestnávateľa telefonicky v prípade (ich alebo ich rodinných príslušníkov alebo blízkych osôb) ciest do krajín s výskytom nákazy a musia sa riadiť podľa pokynov RÚVZ. | Ihneď po zistení | Riaditeľ CSS |  |  |
| Je zavedené zvýšené umývanie rúk a v prípade prítomnosti chorých klientov s respiračnými infekciami (COVID-19, ale aj chrípka) môže byť doplnená aj dezinfekcia rúk v priestoroch CSS (podľa aktuálneho odporúčania ÚVZ SR, RÚVZ a MZ SR). | 06.03.2020 | Riaditeľ CSS |  | Smernica |
| |  | | --- | | Zamestnancom krízového štábu sa odporúča mať k dispozícii | | telefóny prepojené pomocou skupinovej komunikácie napr. cez Messenger. Vzájomná komunikácia má byť cvične odskúšaná. | | 18.03.2020 | Riaditeľ CSS |  |  |
| Je vykonané vzdelávanie personálu o povahe vírusu a zopakované pravidlá respiračnej hygieny a hygieny rúk ako aj dôkladná dezinfekcia prostredia vrátane kľučiek na dverách a toaliet (používajú sa bežne odporúčané prostriedky pokiaľ nie je karanténa – v takom prípade prehodnotí použitie prostriedkov RÚVZ, dovtedy sa postupuje štandardne). | 06.06.2020 | Ekonóm,  Koordinátor |  |  |
| **Organizácia zdravotnej starostlivosti a sociálnych služieb – opatrenia:** |  |  |  |  |
| Je pripravený zoznam zamestnancov s telefónnymi číslami (so súhlasom zamestnanca), ktorí vyjadrili ochotu v prípade karantény zariadení zotrvať v krízovej službe (t. j. nepretržitý pobyt v uzavretom objekte 24/7). Prostredníctvom zoznamu sa zabezpečí ich včasné informovanie o odporúčaniach pre krízový pobyt v zariadení. | 16.03.2020 | Riaditeľ CSS |  |  |
| Nie je potrebné zháňať zdravotnícky materiál, rúška, objednávať respirátory, ochranné okuliare, rukavice a pod. V prípade karantény bude toto zabezpečené príslušným RÚVZ. (Poznámka: manažment ani zamestnanci nemajú podliehať panike a stresu pre zabezpečenie týchto prostriedkov). Urobte iba zoznam v súčasnosti dostupného zdravotníckeho a dezinfekčného materiálu. |  |  |  |  |
| Je spracovaný plán tzv. reprofilizácie lôžok v ZSS, t.j. vytvorenia izieb, miest, oddelenia pre izoláciu pre prípad nariadenia rozsiahlejšej izolácie v zariadení. Toto bude koordinované v detaile RÚVZ-om, ak taká situácia nastane. Krízový tím si pripraví iba plán prechodného preskupenia klientov a vytvorenia minimálne 2 tzv. izolačných miestností so samostatným WC , prípadne kúpeľňou (ak to je možné). | 16.03.2020 | Koordinátor |  | Podľa vývoja  „B“ izby 8, 3 a 4  „C“ izby 1, 2 a 10 |
| Je k dispozícii zoznam činností v rámci poskytovania sociálnych služieb, ktoré v prípade personálnej núdze:  o a) budú vykonávať,  o b) nebudú vykonávané. | 20.03.2020 | Koordinátor |  |  |
| **Organizácia obslužných prevádzok – opatrenia:** |  |  |  |  |
| Je zostavený týždenný jedálny lístok s maximálnym podielom trvanlivých surovín a jednoduchých jedál. | 16.03.2020 | Ekonomický riaditeľ |  |  |
| Pokiaľ dôjde k výpadku technických služieb, je určené miesto, kde bude odpad uskladnený a ako bude označený. |  | Ekonomický riaditeľ |  | Za budovou B |
| **Organizácia starostlivosti o zamestnancov a ďalšie osoby podieľajúce sa na starostlivosti – opatrenia:** |  |  |  |  |
| Je k dispozícii zoznam vybavenia, ktoré zamestnanci musia mať so sebou pre prípad vyhlásenia karantény a povolania do zariadenia ku krízovej službe (napr. karimatka, spací vak, základné lieky pre svoju potrebu, oblečenie na 1 deň atď.) A zamestnanci sú o ňom informovaní. | 16.03.2020 | Riaditeľ CSS |  |  |
| Je vytvorený zoznam psychologických intervencií pre ukľudnenie klientov, ich rodín, samotných zamestnancov. Vhodný je nácvik vedený sociálnym pracovníkom alebo psychológom alebo iným povereným pracovníkom tzv. copingových stratégií zvládania stresu a zopakovanie si základných vedomostí a informácií z krízovej intervencie. Všetci zamestnanci by mali prejsť preverením ovládania základných stratégií. | 22.03.2020 | Sociálny pracovník |  |  |

**Realizačná fáza (v prípade nákazy v zariadení, karantény zariadenia, uzatvorenie lokality) bude zaslané príslušnému zariadeniu rozhodnutie hygienika príslušného RÚVZ o vyhlásení karantény príslušného zariadenia sociálnych služieb.**

Zoznam call centier RÚVZ:

**Call centrá na Regionálne úrady verejného zdravotníctva: všeobecné: +421800221234**

** Úrad verejného zdravotníctva Slovenskej republiky – 0917 222 682**

 Regionálny úrad verejného zdravotníctva so sídlom v Banskej Bystrici - 0918 659 580

 Regionálny úrad verejného zdravotníctva so sídlom v Bratislave – 0917 426 075

 Regionálny úrad verejného zdravotníctva so sídlom v Nitre – 0948 495 915

** Regionálny úrad verejného zdravotníctva so sídlom v Trnave - 0905 903 053**

 Regionálny úrad verejného zdravotníctva so sídlom v Trenčíne – 0911 763 203

 Regionálny úrad verejného zdravotníctva so sídlom v Košiciach – 0918 389 841

 Regionálny úrad verejného zdravotníctva so sídlom v Prešove – 0911 908 823

 Regionálny úrad verejného zdravotníctva so sídlom v Žiline – 0905 342 812